Porteris

Porteris (no  — 'krāvējs') ir augšējās rūgšanas alus šķirne, kas radusies 18. gadsimta sākumā Anglijā. Tās nosaukums cēlies no Londonas ostu strādniekiem un krāvējiem, kuru vidū šis alus sava lētuma, sātīguma un stipruma dēļ bija īpaši iecienīts.

Porterim raksturīga no tumši brūnas līdz gandrīz melnai krāsai un bagātīga, saldena garša ar karameļu, šokolādes, kafijas un grauzdēta iesala notīm. Dažreiz tam ir arī neliela augļu vai melases piegarša. Etanola saturs parasti ir no 4 līdz 6 tilpumprocentiem, bet stiprākiem porteriem var sasniegt 7—12 tilp.%. Porterus parasti gatavo no grauzdēta iesala vai miežiem, apiņiem, ūdens un alus rauga.

 Ārējās saites 

Kategorija:Alus